open-index/open-wikipedia-markdown huggingface dataset:
Björn Kopplin

**Björn Kopplin** (født 1989) er en tysk fotballspiller som spiller for den danske klubben .

Han spiller også på det tyske U-19 landslaget i fotball.

I 2005 gikk Kopplin fra  til FC Bayern München, der han hovedsakelig spilte på ungdomslaget. På grunn av jevnt gode prestasjoner ble han tatt opp i reservetroppen til Bayern München i 2007. Han debuterte for andrelaget i sesongen 2007/2008 mot SV Sandhausen i en kamp som endte 3–3.  

I 2008 var Kopplin med i troppen til EM for U19-landslag i Tsjekkia. I dette mesterskapet ble Kopplin hovedsakelig brukt som høyreback. Han var med på slå Tsjekkia med 3–1 i finalen, og kunne dermed feire karrierens første tittel.

## Referanser


## Eksterne lenker
*
Espen Dahl

**Espen Dahl** (født 30. mars 1953 i Arendal) er norsk professor i helse, omsorg og velferd.

Han ble cand.sociol. i 1981 og dr.polit. i 1994. Han var rådgiver i helse og sosialdepartementet (1981–86); rådgiver i Statistisk sentralbyrå (1986–87), stipendiat ved Folkehelseinstituttet (1987–92), forsker ved FaFo (1994–2002), seniorforsker ved Norwegian Health Service Centre (2001–2005), Forsker ved Høgskolen i Oslo (2002–2005) og professor og direktør for Fagområdet Helse, omsorg og velferd ved Høgskolen i Oslo (2005–)

## Forskerprofil
Dahl forsker innenfor emnene helseulikheter , helse og velferds politikk i et komparativt perspektiv, aktive arbeidsmarkedspolitikk, dynamikk ved sosialt hjelpearbeid, og dynamikk ved sosial ekskludering. Han har studert «Den nordiske modellen» som har sterke velferdsordninger, og fant at disse ikke var til hinder for økonomisk vekst og høy sysselsetting.

## Referanser


## Eksterne lenker
Léo Lacroix

**Léo Lacroix** (født 1937) er en fransk tidligere alpinist.

Karrierens største prestasjon var sølvmedaljen i utfor OL 1964 i Innsbruck, der han bare ble slått av østerrikeren Egon Zimmermann. To år senere stod han også for sterke prestasjoner, da han ble nummer to under VM 1966 i både utfor og kombinasjonsøvelsen.

Lacroix la opp som konkurranseutøver i 1967. Året etter ble han invitert til Vinter-OL1968 i Grenoble for å avlegge den olympiske eden. Etter karrieren som alpinist bygde Lacroix opp en karriere som eier av en skifabrikk.

## Referanser


## Eksterne lenker
*
Mikael Håfström

**Mikael Håfström** (født **Jan Mikael Håfström** 1. juli 1960 i Lund) er en svensk filmregissør og manusforfatter. Han er broren til Dan Håfström.

Håfström har tatt filmstudier i Stockholm og New York. Etter studiene arbeidet han som regiassistent på SVT-Kanal 1 Drama og som manusforfatter. Han ble tildelt en Guldbagge i 2002 for manuskriptet til *Leva livet*.
Etter suksess i hjemlandet med filmer som *Kopps* og *Ondskapen* fikk han i 2005 lage sin første hollywood-film: *[[Derailed]]*, med Clive Owen og Jennifer Aniston. Etter dette har han fortsatt sin karriere i Hollyood, med store filmer som *1408*, basert på en roman av Stephen King, eller den kommende *Shanghai* (2009) med internasjonale stjerner som Chow Yun-Fat, John Cusack og Ken Watanabe.

## Filmografi
* 2013 - Escape Plan (regi) (cast: Sylvester Stallone, Arnold Schwarzenegger, 50 cent) 
* 2011 – *[[The Rite]]* (manus & regi)
* 2007 – *[[1408 (film)|1408]]*
* 2005 – *[[Derailed]]*
* 2004 – *[[Strandvaskaren]]* (manus & regi)
* 2003 – *[[Ondskapen (film)|Ondskapen]]* (manus & regi)
* 2003 – *[[Kopps]]* (manus)
* 2001 – *[[Leva livet]]* (manus & regi)
* 1999 – *[[Sjätte dagen]]* (TV)  manus)
* 1997 – *Chock 1 – Dödsängeln* (TV) (regi)
* 1997 – *Chock 2 – Kött* (TV) (manus) 
* 1996 – *[[Skuggornas hus]]* (TV) (regi)
* 1995 – *[[Vendetta (1995)|Vendetta]]* (TV) (regi)
* 1992 – *[[Botgörarna]]* (TV) (manus & regi)
* 1992 – *[[Hassel - De giriga]]* (TV) (manus & regi)
* 1989 – *Terrorns finger* (TV) (regi)

## Referanser


## Eksterne lenker
*
Karin Köllerer

**Karin Köllerer** (født 8. oktober 1970 i Oberalm, Salzburg) er en tidligere østerriksk alpinist.

Köllerer oppnådde totalt fire pallplasseringer i verdenscupen. Slalåmspesialisten Köllerer kjørte sitt første verdenscupløp allerede i 1989. Karrierens høydepunkt var sjetteplassene i slalåm under VM 1999 i Vail og 2001 i St. Anton. Karin Köllerer la opp i 2002.

Hun er gift med den norske tidligere alpinisten Atle Skårdal.

## Pallplasseringer i verdenscupen

## Referanser


## Eksterne lenker
*
Helensburgh

**Helensburgh** (Skotsk-gælisk: *Baile Eilidh*) er en by (tidligere med status som burgh) i Skottland. Den ligger i regionen Argyll and Bute, nordvest for Glasgow på nordkysten av Firth of Clyde.

Helensburgh ble grunnlagt i 1776. Den er i dag en forstad til Glasgow, med mange dagpendlere. Ved folketellingen i 2001 hadde Helensburgh 14&nbsp;626 innbyggere. I 2006 ble folketallet estimert til 15&nbsp;890 innbyggere.

## Dagens by
Helensburgh fungerer i dag som en pendlerby for den nærliggende storbyen Glasgow. Den fungerer også et butikksenter for området og for turister som er tiltrukket av badebyen ved kysten. Helensburgh er også påvirket av tilstedeværelsen av Clyde flåtebase (HMNB Clyde) ved Faslane ved fjorden Gare Loch, en betydelig lokal arbeidsgiver. Byen er også et populært mål for dagsturer.

Byen har tre jernbanestasjoner: Jernbanestasjonen Helensburgh Upper for West Highland Line, Craigendoran, for North Clyde Line og Helensburgh Central, endestasjonen for North Clyde Line.

Sjøfronten eller strandpromenade har innendørs svømmebasseng, en esplanade, en rekke butikker, kafeer og puber, og fasiliteter for lystskip og seilbåter, inkludert Helensburgh Sailing Club. Ved landsbyen Rhu, rett bortenfor bygrensen, er det en marina.

## Personer med tilknyting til Helensburgh
● Arthur Downes (seiler)

● Deborah Kerr (skuespiller)

● James Peace (komponist)

## Referanser


## Litteratur
* Noble, Stewart; Crawford, Kenneth; red. (2002): *200 Years of Helensburgh 1802 - 2002*, Argyll: Glendaruel, ISBN 1902831381

## Eksterne lenker
* 

* Helensburgh Heritage Trust
* Helensburgh Advertiser
* Helensburgh Heroes
* The Helensburgh and Lomond Fiddlers
Philip Hauglin

**Philip Hauglin** (født 20. februar 1975) er en norsk illustratør. Han har hovedfag fra Statens håndverks- og kunstindustriskole, med tegneserie som spesialfelt. Han har særlig tegnet i barnebøker, blant annet flere lettlestbøker av Mary Pope Osborne, Anne B. Ragde og Lise Blomquist. Illustrasjonene hans er ofte i en humoristisk tegneseriestil.

## Eksterne lenker
* Søk på «Philip Hauglin» i ''Norsk samkatalog for bøker (SAMBOK)''
Frida Hansdotter

**Frida Hansdotter** (født 13. desember 1985 i Västerås) er en svensk tidligere alpinist. Hun spesialiserte seg i slalåm og storslalåm. Hun tok OL-gull i slalåm i 2018.

## Karriere
Hun kjørte sitt første renn i verdenscupen 23. desember 2004 i Sölden. 11. november 2006 tok hun sine første verdenscuppoeng ved å komme på 13.-plass i slalåm i Levi.

I 2004 ble Hansdotter svensk juniormester i super-G, året etter i slalåm. I 2007 gikk hun til topps i det svenske seniormesterskapet i slalåm. Hennes første pallplassering i verdenscupen kom med en andreplass i slalåm i Ofterschwang 7. mars 2009. Hansdotter deltok for Sverige under Vinter-OL 2010 i slalåm og oppnådde en 15.-plass. I VM i alpint 2013 tok hun bronse i slalåm.

Hansdotter tok sin første  av i alt fire seire verdenscupen da hun vant slalåm i Kranjska Gora 2. februar 2014.

Hun tok gull i slalåm under vinter-OL 2018.

Hun kjørte sine siste renn i verdenscupen under verdenscupfinalen i Soldeu i mars 2019.

## Pallplasseringer i verdenscupen

## Referanser


## Eksterne lenker
* 
*
Sarah Schleper

**Sarah Schleper** (født 19. februar 1979 i Glenwood Springs, Colorado) er en amerikansk alpinist.

Sarah Schleper har deltatt i verdenscupen siden november 1995. Karrierens første høydepunkt var andreplassen i junior-VM i slalåm i 1997 fra Schladming. 

Hun har vunnet ett renn i verdenscupen: slalåmrennet i mars 2005 i sveitsiske Lenzerheide. 

Under Vinter-OL 2022 i Beijing, ble hun nummer 37 i storslalåm. 

## Verdenscupseire

## Referanser


## Eksterne lenker
*
Steven Lee

**Steven Lee** (født 6. august 1962 i Falls Creek, Victoria) er en tidligere australsk alpinist.

Lee deltok under OL 1984 i Sarajevo, 1988 i Calgary 1992 i Albertville. Fra 1982 til 1991 deltok han også i samtlige fem verdensmesterskap som ble arrangert i perioden. Hans beste resultat var fra VM 1989 i Vail, der han kom på åttendeplass i super-G.

Steven Lee er den andre av tre australske alpinister som hittil har vunnet et renn i verdenscupen. 3. mars 1985 vant han Super-G-rennet i Furano foran sveitseren Daniel Mahrer. I løpet av karrieren hadde han ytterligere åtte plasseringer blant de 10 fremste.

Steven Lee la opp som alpinist i 1992, og ble fjernsynskommentator og utgiver av et australsk tidsskrift.

## Referanser


## Eksterne lenker
*
Esmé Mackinnon

**Esmé MacKinnon** (født 2. desember 1913, død 9. juli 1999) var en britisk alpinist. I det første verdensmesterskapet i alpint, VM 1931 i Mürren i Sveits, tok hun gull i både slalåm og utfor.

## Referanser


## Eksterne lenker
* 
* https://web.archive.org/web/20070818125518/http://www.nevasport.com/nevablogs/d/ladies-ski-club/1619
Česká strana sociálně demokratická

**Česká strana sociálně demokratická** (norsk: *Det tsjekkiske sosialdemokratiske partiet*, *ČSSD*) er det sosialdemokratiske partiet i Tsjekkia. 

Partiet ble grunnlagt den 7. april 1878 i Østerrike-Ungarn som representant for Kongeriket Böhmen i det østerrikske parlamentet. Etter sammenbruddet av Østerrike-Ungarn, ble partiet ett av de ledende politiske partiene i den første tsjekkoslovakiske republikken. Under den tyske okkupasjonen av Tsjekkoslovakia under den andre verdenskrig, ble partiet offisielt avskaffet, men mange av dets medlemmer organiserte motstandsbevegelser som kjempet mot det nasjonalsosialistiske Tyskland. I 1945 returnerte partiet til sin tidligere form. 

I 1948, etter at kommunistpartiet overtok flertallet i parlamentet, ble det sosialdemokratiske partiet avskaffet sammen med alle andre ikke-kommunistiske politiske partier. CSSD kom på banen igjen etter Fløyelsrevolusjonen i 1989. Etter oppløsningen av Tsjekkoslovakia i januar 1993 har CSSD vært en av de største politiske partiene i Tsjekkia. Etter stortingsvalget i 1998 fikk partiet flest seter i parlamentet, men klarte ikke å danne en koalisjonsregjering, og partiet var med på å danne en mindretallsregjering. 

Partiet vant valget i 2002 og fikk 70 av 200 representanter inn i regjeringen. Partiets formann Vladimír Špidla ble innsatt som statsminister. Den nåværende lederen for partiet heter Jiří Paroubek, og ble innsatt som partileder i 2006. Etter parlamentsvalget i 2010, fikk CSSD 22,08 % av stemmene, og ble det største politiske partiet i parlamentet med 56 seter, men etter å ha mislyktes i å danne en koalisjonsregjering forble partiet i opposisjon.

## Referanser


## Eksterne lenker
* 
*
Brunla gård

**Brunla** er en herregård i Brunlanes i Larvik kommune, nær Stavern og ca. en kilometer sør for boligområdet Brunlafeltet. Gården kan dateres tilbake til middelalderen, og har vært i flere adelsslekters eie. Hovedbygget på gården brant ned på kvelden den 29. april 2025.

## Hesteridning
Gården huser opptil 50 stallplasser og er en kjent gård for større ridestevner. Gården har en utebane, samt gressbane, et ridehus og boble. Turmulighetene er også flotte og inkluderer muligheten for ridning på stranden.

## Referanser
Sambok

**Sambok** (Norsk samkatalog for bøker) er en norsk søkbar database hos Nasjonalbiblioteket for litterære utgivelser og annet bibliotekmateriell.

Sambok har referanser til bøker, småtrykk, monografier i serier, hovedoppgaver, lydbøker, videogram, punktskriftbøker og elektroniske dokumenter. Databasen har over 3 mill. oppslag og den oppdateres daglig. Sambok er tilgjengelig på CD-ROM og via Internett.
 
## Eksterne lenker
* Sambok søkeside
Selfjorden (Flakstad)

**Selfjorden** er en fjord på nordøstsiden av Moskenesøya i Flakstad kommune i Nordland som strekker seg omtrent 7&nbsp;kilometer i sørvestlig retning fra innløpet mellom Moberget i vest og Geitøya i øst. Mot nordøst er det passasje til Norskehavet via Hovdanvika, Røssøystraumen og Rambergsvika og fra Andopsnes går Sundstraumen sørover og gir passasje til Vestfjorden.

Fjorden går mellom Langneset og Kitinden (757 moh.) på nordsiden og Nesfjellet og Narvtinden (677 moh.) på sørsiden. De indre 700 meter heter Laukvika, og er omgitt av Småtindan, Middagstinden, Nonstinden og Tverrfjellet. Mellom Tverrfjellet og Vegneset, ved foten av Kitinden, går Stormarkpollen av som en arm 1,7 kilometer i nordvestlig retning inn mot foten av Ryptinden (613 moh.).

Største bosetning er den lille bygda Krystad, som er endepunkt for Fv986, på nordvestsiden. Spredt bebyggelse langs lokal vei til Selfjord. E10 går langs den nordøstlige delen av fjorden.

## Fotnoter



## Referanser
Risto Jarva

**Risto Antero Jarva** (født 15. juli 1934 i Helsingfors, død 16. desember 1977 i Helsingfors)
var en finsk filmregissør. Han var en av hovedaktørene i den såkalte finske nye bølgen sent på 1960-tallet/tidlig 1970-tallet, sammen med Mikko Niskanen, Jaakko Pakkasvirta og Erkko Kivikoski

## Biografi
Han studerte kjemi ved Tekniska högskolan i Helsingfors, og viste fort interesse for filmmediet. Han dannet *Montage*, ett film-miljø bestående av studenter ved Tekniska högskolan.

Noe senere dannet han Filminor med Jaakko Pakkasvirta. Det var med Pakkasvirta han co-regisserte sin første film, nemlig *[[Yö vai päivä]]* i 1962.

Man ser tydelig internasjonale inspirasjonsskilder i filmene til Jarva, som for eksempel *Lykkespillet* (orig : *Onnenpeli*) som står i stor gjeld til den franske nye bølgen.

Der hvor *Yö vai päivä* virker søkende og usikker i sitt filmspråk, er *Onnenpeli* leken og selvsikker. Den kan minne om Truffauts Jules & Jim i karakterenes vilje til å ta livet på strak arm og møte dagen løpende.

Han var en sosialt engasjert person, noe som reflekteres i filmene han regisserte. I løpet av sin karriere klarte aldri Jarva å skape seg et navn utenfor skandinavias grenser, han holdt seg bevisst unna filmfestivaler og internasjonale co-produksjoner. Det han fokuserte på, var å etablere seg som en sentral person i Finlands filmkultur.

Hans siste film *I harens år* (orig : *Jäniksen vuosi*), kom som ett friskt pust i Jarvas filmografi. Etter ett par svake og uinspirerende komedier så virket det nå som han hadde kommet tilbake til sitt tidligere friske og utfordrende filmspråk. Han døde dog i en bilulykke på veien fra premierevisningen, og gikk inn i rekken av store finske regissører som led en tidlig død.

## Filmografi
* 1962: *[[Yö vai päivä]]*
* 1964: *[[X-paroni]]*
* 1965: *[[Onnenpeli]]*
* 1967: *[[Kaupungissa on tulevaisuus]]*
* 1967: *[[Työmiehen päiväkirja]]*
* 1968: *[[Nainen ja yhteiskunta]]*
* 1969: *[[Ruusujen aika]]*
* 1970: *[[Maaseudun tulevaisuus?]]*
* 1970: *[[Bensaa suonissa]]*
* 1972: *[[Kun taivas putoaa...]]*
* 1973: *[[Yhden miehen sota]]*
* 1975: *[[Mies, joka ei osannut sanoa EI]]*
* 1976: *[[Loma]]*
* 1977: *[[Jäniksen vuosi]]*

## Referanser


## Eksterne lenker
* 
* 

## Kilder
* *Finnish cinema*. Peter Cowie. – Helsinki : VAPK, 1990. ISBN 951-37-0000-3. På engelsk.
Selfjorden

**Selfjorden** er navnet på flere fjorder i Norge:

*Selfjorden (Senja) &ndash; en fjord i Tranøy og Torsken kommuner i Troms.
*Selfjorden (Flakstad) &ndash; en fjord i Flakstad kommune i Nordland.
*Selfjorden (Bindal) &ndash; en arm av Skotnesfjorden i Bindal kommune i Nordland.
Det demokratiske borgerparti

**Det demokratiske borgerparti** (tsjekkisk: *Občanská demokratická strana*, ODS) er et liberalkonservativt politisk parti i Tsjekkia. Det regnes til den konservative partifamilien.

Kommunistregimet i Tsjekkoslovakia falt under fløyelsrevolusjonen i 1989, etter påtrykk fra demokratibevegelsen Borgerforum. Motsetninger innen Borgerforum kom snart til overflaten. Václav Klaus og andre frimarkedstilhengere brøt ut og dannet Det demokratiske borgerparti i 1991. Klaus ble Tsjekkias første statsminister etter den fredelige delingen av Tsjekkoslovakia ved utgangen av 1992. Partiet ønsket egentlig å unngå statsdelingen.

Det demokratiske borgerparti har vært utenriks- og sikkerhetspolitisk orientert mot Storbritannia og USA. Partiet har vært pådrivere for Tsjekkias NATO-medlemskap og oppfordret til å stemme for EU-medlemskap ved folkeavstemningen i 2003. Partiet er likevel motstrebende til europeisk integrasjon og har forhindret at Tsjekkia har blitt med i eurosonen. Partiets representanter i Europaparlamentet er tilsluttet Gruppen av europeiske konservative og reformatorer, som Det demokratiske borgerparti grunnla sammen med de britiske toryene.

Etter en politisk skandale og påfølgende regjeringskrise i 2013 har Det demokratiske borgerparti hatt et formalisert samarbeid med partiene TOP 09 og KDU–ČSL. Samarbeidet heter på tsjekkisk Spolu, «Sammen». I 2021 kom de tilbake til regjeringsmakten, og i 2023 støttet de Petr Pavels kandidatur i presidentvalget.

## Partiledere

## Valghistorikk
Om Det demokratiske borgerparti har stilt i valgforbund med andre partier, er stemmetall for hele valgforbundet, mens mandattallet er for partiet alene.

;Valg til Tsjekkias deputertkammer

;Valg til Tsjekkias senat
Alle resultatene er fra 2. valgomgang.

;Valg til Europaparlamentet

## Referanser


## Eksterne lenker
* 
*
Selfjorden (Bindal)

**Selfjorden** er den østligste delen av Skotnesfjorden, som er en arm av Bindalsfjorden, i Bindal kommune i Nordland. Den er 5&nbsp;kilometer lang, og går fra innløpet mellom Trettneset og Klubben til Sagbotn lengst øst.

Sørsida av fjorden er bratt med høye fjell, hvorav det høyeste er Jøtulfjellet på 767&nbsp;moh. Nordsida av fjorden er lavere og her ligger gården Selfjord. Selfjorden er uten veiforbindelser.

## Referanser
USN Journal

**USN Journal** (**Update Service Number Journal** eller **Change Journal**) er funksjonalitet i operativsystemet Microsoft Windows som holder rede på alle endringer i filer eller mapper for hvert diskvolum.

Da Windows 2000 kom i salg var også filsystemet NTFS versjon 5.0 en del av dette. Denne nye versjonen av NTFS inneholdt en del ny funksjonalitet og forbedringer over eldre versjoner av filsystemet. En av disse var et nytt system for å holde rede på alle endringer til filer og mapper, noe som kan være svært nyttig for enkelte typer applikasjoner. Fra og med NTFS 5.0 kunne indivuelle diskvolum konfigureres til å registrere disse endringene i en journal. Når den er påskrudd registrerer journalen informasjon om endringene som blir gjort.

## Implementasjon

USN Journal-funksjonaliteten fungerer på en relativt enkel måte. En database (eller journal) vedlikeholdes per diskvolum og den starter som en tom fil. Hver gang en fil eller mappe endres på diskvolumet legges en ny post til slutten av journalfilen. Hver post identifiseres av et 64-bit USN (Update Sequence Number), eller endringssekvensnummer på norsk. Posten inneholder endringssekvensnummeret, navnet på filen eller mappen, tidspunktet for endringen og informasjon om selve endringen.

Siden en post også inneholder et filnavn varierer størrelsen på postene noe, men en typisk post er rundt 100 bytes i størrelse. Av ytelseshensyn skriver systemet blokker på 4&nbsp;KB, som inneholder 30 eller 40 poster. Systemet tillater ikke at en post deles over flere blokker, så journalfilen inneholder ofte hull der et tomrom har blitt opprettet for å fylle resten av blokken. Dersom journalfilen blir for stor fjernes de eldste postene fra begynnelsen av filen.

Selv om journalen beskriver endringen som fant sted inneholder den ikke alle data eller detaljer rundt endringen og kan av den grunn ikke brukes for å tilbakestille en endring.

## Innflytelse på ytelse

I eldre versjoner av Windows måtte visse typer programmer, slik som backupprogrammer, søke gjennom hele mappestrukturen på et diskvolum hver gang det måtte sjekke for endringer i filer og mapper, noe som måtte gjentas hver gang programmet trengte å vite om noen filer eller mapper hadde blitt endret. Introduksjonen av USN Journal i Windows 2000 gjorde det mulig for programmer å kun lese gjennom et diskvolum én gang, for deretter å overvåke endringsjournalen for påfølgende endringer. Dette har potensial for betydelig ytelsesforbedringer da et fullt søk kan være svært tidkrevende.

## Referanser



## Eksterne lenker

*  Change Journals: MSDN
Ørjan Nordhus Karlsson

**Ørjan Nordhus Karlsson** (født 17. april 1970 i Bodø) er en norsk forfatter og avdelingsleder i Direktoratet for samfunnssikkerhet og beredskap. Karlsson er utdannet cand.polit. i sosiologi ved Universitetet i Oslo og har tatt Hærens befalsskole. Han har tjenestegjort syv år i Hæren, blant annet i UNPROFOR i Makedonia.

## Bibliografi
* *Gruve 13* – spenningsroman, ForfatternesForlag (2004)
* *Goliat* – spenningsroman, Juritzen (2008)
* *Sharba* – spenningsroman, Juritzen (2009)
* *Fredsmekleren* – spenningsroman, Juritzen (2011)
* *Gerhardsens testamente* – kriminalroman, Juritzen (2012)
* *Hauges direktiv* – kriminalroman, Juritzen (2013)
* *Huset mellom natt og dag* – science fiction-roman, Vendetta (2014)
* *Kongens råd* – kriminalroman, Gyldendal (2015)
* *Tidsrosen* – spenningsroman for ungdom, *Lansetrilogien* 1, Gyldendal (2015)
* *Speilets bakside* – science fiction-roman, *Huset mellom natt og dag* 2, Vendetta (2016)
* *Sjelenes brønn* – spenningsroman for ungdom, *Lansetrilogien* 2, Gyldendal (2016)
* *Nattspeilet* – roman for ungdom, *Bifrost* 1, Gyldendal (2017)
* *Ylva og myldermørket* – roman for ungdom, *Bifrost* 2, Gyldendal (2018)
* *Soldathjerte* – roman, Gyldendal (2018)
* *Hvit armada* – spenningsroman, Gyldendal (2019)
* *Den lengste dagen* – science fiction-roman, *Huset mellom natt og dag* 3, Gyldendal (2019)
* *Blå storm* – spenningsroman, Gyldendal (2020)
* *Dragedalen* – roman for ungdom, *Bifrost* 3, Gyldendal (2020)
* *Rød stjerne* – spenningsroman, Gyldendal (2021)
* *Det siste stykket hjem* – kriminalroman, Gyldendal (2022)
* *Natten reiser alene* – kriminalroman, Gyldendal (2023)
* *Stille som snø* – kriminalroman, Gyldendal (2024)
* *Det levende mørket* – kriminalroman, Gyldendal (2025)

## Referanser


## Kilder
* Presentasjon av Ørjan Nordhus Karlsson i Forfatterkatalogen på Forfattersentrums nettsider

## Eksterne lenker
*
Mikko Niskanen

**Miko Niskanen** (født 31. januar 1929 i Äänekoski, Finland, død 25. november 1990 i Helsingfors) var en finsk filmregissør. Hans filmer fokuserte sterkt på å bringe frem problemene i det finske kontemporære samfunnet. Oppvekst, selvrealisering og seksualitet er også temaer som blir tatt opp i filmene hans.

## Biografi
Miko Niskanen startet sin karriere som skuespiller i en rekke filmer på 1950 og 1960-tallet (*Den  Ukjente Soldat* (orig : *Tuntematon Sotilas*) for eksempel.), og han fortsatte ofte med å spille i sine egne filmer når han begynte å regissere dem selv.

Hans mest kjente verk er *Gutter* (Orig : *Pojat*) og *Åtte Dødelige Skudd* (orig : *Kahdeksan surmanluotia*). *Gutter* ble filmet i 1962. Med den klassiske fortellerteknikken som denne filmen fører, samt den gråtonede billedkomposisjonen så minner den mer om sen 40-talls film som f.eks Främmande hamn av Hampe Faustman. Den omhandler skjebnen til en guttegjeng i Nord-Finland i krigens siste dager. *Gutter* viser til ett avansert og velutviklet filmspråk for å være en debutfilm. Det skal nevnes at Niskanen hadde studert 4 år (mellom 1954 – 1958) ved VGIK, filmskolen i Moskva, under lærere som f.eks Juli Raizman. Dette har påvirket Niskanens regi av Gutter som bærer preg av russisk cinematografi.

*Åtte Dødelige Skudd*, ble utgitt i 1972, og er et mesterverk i finsk filmhistorie. Her spiller Niskanen en av hovedrollene, samt fører regien. Filmen er basert på en ekte hendelse, hvor Tauno Veikko Pasanen skjøt og drepte 4 politimenn i det lille tettstedet Säkkärämäki i 1969.
Miljøet i filmen er relativt selvopplevd for Niskanen, som vokste opp i det samme området i Finland. *Åtte Dødelige Skudd* er lagt i en hverdagslig kontekst, og fører en utpreget sosialrealistisk stil. 

## Filmografi
* 1962 : *[[Pojat]]*
* 1963 : *[[Sissit]]*
* 1963 : *[[Hopeaa rajan takaa]]*
* 1965 : *[[Don Quijote ja Sancho Panza Jätkäsaaressa]]*
* 1966 : *[[Ihmisiä elämän pohjalla]]* (TV)
* 1966 : *[[Käpy selän alla]]*
* 1967 : *[[Lapualaismorsian]]*
* 1968 : *[[Asfalttilampaat]]*
* 1969 : *[[Elävä ruumis]]* (TV)
* 1971 : *[[Laulu tulipunaisesta kukast ]]*
* 1972 : *[[Kahdeksan surmanluotia]]* (TV mini-serie)
* 1974 : *[[Omat koirat purivat]]* (TV)
* 1977 : *[[Pulakapina]]*
* 1978 : *[[Syksyllä kaikki on toisin]]*
* 1982 : *[[Ajolähtö]]*
* 1983 : *[[Mona ja palavan rakkauden aika]]*
* 1986 : *[[Elämän vonkamies]]*
* 1988 : *[[Nuoruuteni savotat]]*

## Referanser


## Kilder
* *Finnish cinema*. Peter Cowie. – Helsinki : VAPK, 1990. ISBN 951-3-70000-3. På engelsk.

## Eksterne lenker
* 
*
EM på skøyter 1982, kvinner

**EM på skøyter 1982, damer** ble avholdt på Thialf Isstadion i Heerenveen, Nederland den 23. og 24. januar 1982 med 24 deltakere fra 8 nasjoner.

Sovjetrussiske Natalja Petrusiova vant mesterskapet foran østtyske Karin Busch og sovjetrussiske Natalja Glebova. Norge var representert ved Bjørg Eva Jensen som kom på 5.-plass i sammendraget, Turid Lillehagen (19.-plass) og Mona Iversen (23.-plass).

## Medaljevinnere
;Sammenlagtmedaljer

;Distansemedaljer

## Sammenlagt

## Eksterne lenker
*
Lifjorden

**Lifjorden** kan vise til: 

*Lifjorden (Vesterålen) – en fjord i Øksnes og Sortland kommune i Nordland
*Lifjorden (Hyllestad) – en fjord i Hyllestad kommune i Sogn og Fjordane
*Lifjorden (Marker) – en innsjø i Marker kommune i Østfold
Hilarion Alfejev

**Hilarion Alfejev** (født 24. juli 1966) er en russisk ortodoks metropolitt, teolog og komponist. Fra 2002 er han representativ for den russisk-ortodokse kirke til Den europeiske union. Fra 2003 biskop i Wien og Østerrike. Forfatter av mer enn 600 publikasjoner, blant annet 20 bøker i alle større europeiske språk. Forfatter av musikalske komposisjoner for kor og orkester.

## Referanser
Børsnotering

**Børsnotering** er notering av verdipapirer på en børs, som vil si at en aksje kan omsettes på børsen til en oppgitt (notert) pris. Avhengig av etterspørselen vil prisen så variere. Er det stor etterspørsel etter aksjen, går prisen opp. I motsatt fall, om ingen vil kjøpe en aksje som er tilbudt for salg, vil selgeren kanskje være villig til å selge for en lavere pris. 

## Krav
Det stilles en rekke krav til en aksje som skal børsnoteres. Blant annet skal firmaet utarbeide en årsberetning som er så informativ at aktuelle investorer har et godt grunnlag for å vurdere et eventuelt engasjement. Man må også levere periodiserte regnskap og man må ha en kultur i bedriften som motvirker innsidehandel.

## Eksterne lenker
* Pricewaterhouse Coopers: Er børsnotering det rigtige for jer?
De skotske høyland og øygrupper

**Høylandet og øyene** (engelsk: *Highlands and Islands*) er et område i Skottland som stort sett dekker det skotske høylandet, pluss Orknøyene, Shetland og Ytre Hebridene.

## Definisjoner
Høylandet og øyene er noen ganger definert som området som forordningen *Crofters' Act* av 1886 dekket. Dette området besto av åtte fylker i Skottland:

* Argyll
* Caithness
* Inverness
* Nairn
* Orknøyene 
* Ross and Cromarty
* Shetland 
* Sutherland

*Highlands and Islands Enterprise* (HIE) benytter en bredere definisjon som også brukt på Eurostats NUTS-nivå 2, og det har vært en *Highlands and Islands*-valgregion i det skotske parlamentet siden 1999.

Hos *Highlands and Islands Fire and Rescue Service* refererer navnet til de lokale myndighetsområdene (rådsområdene) i Highland, Orknøyene, Shetland og de vestlige øyene. *Northern*, som i Northern Constabulary, brukes også for å referere til dette området.

Fra begynnelsen av 2021 opererte Police Scotland seks kommandoområder i høylandet og øyene: North Highland, Inverness, South Highland, Orknøyene, Shetland Island og Western Isles. Hver hadde en lokalområdesjef og en sjefinspektør. Politiet jobber i samarbeid med Highland Council, Shetland, Orkney og Western Isles Councils.

HITRANS (*Highlands and Islands Partnership for Transport*) ble etablert i 2006, og dekker de fleste rådsområdene Argyll og Bute, Highland, Moray, Orknøyene og de vestlige øyene. Shetland er omfattet av det adskilte *Shetland Partnership for Transport*. Helensburgh og Lomond er dekket av SPT.

Et estimat fra 2018 oppga at befolkningen utgjorde 469 365 personer, en økning på 0,5 % fra 2011. En høyere prosentandel enn gjennomsnittet var selvstendig næringsdrivende sammenlignet med Skottland (11,0 % sammenlignet med 8,7 %). Arbeidsledigheten var lavere enn i Skottland generelt, 2,3 % mot 3,2 %, og sysselsettingsraten var høyere med 78,6 % mot 74,7 %.

Restriksjonene som kreves av den verdensomspennende pandemien under Koronapandemien økte arbeidsledigheten i Høylandet og øyene sommeren 2020 til 5,7 %; som var betydelig høyere enn de 2,4 % i 2019. Satsene ble sagt å være høyest i «Lochaber, Skye og Wester Ross, og Argyll og Islands». En rapport fra desember 2020 uttalte at mellom mars (rett før effektene av pandemien ble registrert) og desember økte arbeidsledigheten med «mer enn 97 %» og antydet at utsiktene var enda verre for våren 2021.

## Politikk
*Highlands and Islands* er en valgregion i det skotske parlamentet. I valget i 2007 var denne regionen den siste som erklærte sine regionale stemmer, som var de avgjørende resultatene for å fastslå at Scottish National Party overtok for Scottish Labour Party for å oppnå den største representasjonen i det skotske parlamentet med ett sete.

I valget i juni 2017 ble Angus MacNeil, Drew Hendry og Ian Blackford (alle SNP) gjenvalgt i Highlands and Islands. En ny parlamentsmedlem (MP) ble valgt, Jamie Stone (Lib Dem).

## Referanser
Frozen Land

***Frozen Land*** (originaltittel: *Paha Maa*, alternativ norsk tittel: *Permafrost*)  er en finsk dramafilm fra 2005, regissert av Aku Louhimies.

Den er inspirert av Leo Tolstoys novelle *Faux Billet*, som omhandler konseptet at menneskers misgjerninger/feilgrep kan videreføres fra til person til person som en stafettpinne. I denne filmen er det en 500-euroseddel som får ballen til å rulle. Den franske auteuren Robert Bressons film *L´Argent* er basert på nettopp den samme novellen.
Aki Louhimies har flere ganger basert filmene sine på litterære verk, hans debutfilm *Restless* er basert på *L´Etranger*, en roman av Albert Camus.
Filmen følger flere ulike skjebner, som krysser hverandres stier i løpet av historiens gang.

## Plot
Filmen åpner med å vise en eldre finsk lærer miste jobben. Han lar sin frustrasjon gå ut over sønnen sin Niko (Jasper Pääkkönen), og kaster han til slutt ut av leiligheten.
Niko på sin side stikker over til bestevennen sin Tuomas (Mikko Leppilampi) for å roe seg ned. På en fest printer han ut en falsk 500-euroseddel og kjøper seg en ny cd-spiller i en lokal sjappe. Denne seddelen er selve manifestasjonen av de misgjerninger som blir dyttet videre i løpet av filmens gang.
Seddelen skifter eier flere ganger, med død og fordervelse som resultat.
Etter ett mislykket ransforsøk blir Tuomas medskyldig i drap på en den kvinnelige politikvinnen Hannele (Matleena Kuusniemi)
Dette ødelegger tilværelsen til mannen hennes Antti (Petteri Summanen), som ender opp med å hevne sin kone ved å skyte Tuomas 7 år etter udåden.

## Om filmen
Filmen vant hovedprisen ved Bergen internasjonale filmfestival.

Den vant også åtte jussi-priser (blant annet beste film).

## Rolleliste
* Niko Smolander – Jasper Pääkkönen
* Tuomas Saraste – Mikko Leppilampi
* Elina Oravisto – Pamela Tola
* Antti Arhamo – Petteri Summanen
* Hannele Arhamo – Matleena Kuusniemi
* Isto Virtanen – Mikko Kouki
* Teuvo Hurskainen – Sulevi Peltola
* Pertti Smolander – Pertti Sveholm
* Matikainen – Samuli Edelmann

## Referanser


## Eksterne lenker
*
Ole Kristian Ruud

**Ole Kristian Ruud** (født 2. oktober 1958 i Lillestrøm) er en norsk musiker (klarinett) bosatt på Skedsmokorset, kjent som leder av det meste av nasjonens symfoniorkestre.

Han studerte klarinett med Richard Kjelstrup ved Norges musikkhøgskole, tok tilleggsfag i direksjon under Arvid Fladmoe som anbefalte ham videre studier i direksjon ved 
Sibeliusakademiet (1983–85). Han debuterte i hovedstaden ved Nationaltheatret i en oppsetning av *[[Peer Gynt]]* (1985), og har ledet Oslo Filharmoniske Orkester flere ganger (1986–), var kunstnerisk leder for Nordnorsk Kammerorkester og dirigentstipendiat ved Østlandets Musikkonservatorium. Han ledet Trondheim Symfoniorkester (1987–95), Norrköping symfoniorkester (1996–99), og var kunstnerisk leder for Stavanger Symfoniorkester (2000–02).

Ruud ble professor i dirigering ved Norges musikkhøgskole (1999). Videre er han leder for Ungdomssymfonikerne og musikalsk ansvarlig for Spelet om Heilag Olav. Også Forsvarets Stabsmusikkorps og Kringkastingsorkestret har vært ledet av Ruud.

Han har gitt ut en rekke plater, blant annet en serie Grieg med Bergen Filharmoniske Orkester.

## Premier
* Griegprisen 1992 med statuett og 25 000 kroner
* Musikkritikerprisen 1992/93
* Gammlengprisen 1994
* Lindemanprisen 1994
* Griegprisen 2007 delt med Bergen Filharmoniske Orkester

## Referanser


## Eksterne lenker
*
Trond Haugen

**Trond Haugen** (født 1970 i Lillehammer, Oppland, oppvokst i Vang, Hedmark) er en norsk kritiker og litteraturviter. Han disputerte i 2004 med avhandlingen «Forgjengelighetens poetikk : en studie i Carl Michael Bellmans Fredmans epistlar».

Haugen var redaktør i *[[Vinduet]]* fra 2002&ndash;2003. Fra 2003&ndash;2007 var han leder av Norsk kritikerlag. Han er litteraturanmelder i *[[Dagsavisen]]* og arbeider som forskningsbibliotekar ved Nasjonalbiblioteket.

## Referanser
Portør

En **portør** er en tilsatt ved sykehus, sykehjem eller andre institusjoner som arbeider med å hente og bringe. Arbeidsoppgavene kan blant annet omfatte å hente pasienter til operasjon og bringe dem tilbake til avdelingen etter operasjonen, hente skittentøy fra avdelingene og levere rent tøy, skifte lyspærer, kjøre tomme senger til og fra lager og så videre. De kan komprimere hvis det oppstår hjertestans med hjerte og lungeredning ved hjertestans på sykehuset. For å komme inn på portørfaget, må du ta helsefagarbeider-linje eller ambulansefag på videregående skole. Portørfag består stortsett av helseservice og ambulansefag.

I Norge har det blitt mulig å ta fagbrev som portør. Første portør som fikk fagbrev i Norge er Leif Moen fra Stavanger Universitetsjukehus, men første person som gikk i lære i portørfaget er Natalia Rozalik også på Stavanger Universitetsjukehus.

## Referanser


## Eksterne lenker
* Utdanning.no sin yrkesbeskrivelse av portør
Richard Kjelstrup

**Richard F. Kjelstrup** (født 3. oktober 1917, død 23. desember 1997) var en norsk klarinettist og pedagog.

I en årrekke var han Norges ledende utøver på sitt instrument, og mange av dagens profesjonelle klarinettister og klarinettpedagoger har vært hans elever. Hans eldre bror var fiolinisten Aage Kjelstrup som spilte 2. fiolin i Oslo Filharmoniske Orkester i siste del av musikerkarrièren etter å ha vært fiolinist og kapellmester på restauranter i en årrekke.

Kjelstrup var elev ved 4. divisjon musikkskole i 1937, samtidig som han ble med som militærmusiker i Bergen 1937–41. Han studerte med Fritz Hofmann  og spilte samtidig i Bergen Filharmoniske Orkester. Så bars det til Oslo for å studere med Oslo Filharmoniske Orkesters legendariske soloklarinettist Erling Carlsen. Senere studerte han med den franske klarinettlegenden Louis Cahuzac, og han førte Cahuzacs faglige prinsipper og spillestil til Norge.

Han var en tid musikksjef i Hans Majestet Kongens Garde. I hovedstaden spilte han i Nationaltheatrets orkester (1946–55) og deretter i Oslo Filharmoniske Orkester (1955–73). Fra 1962 var han orkestrets soloklarinettist.

Han var en av stifterne av Den Norske Blåsekvintett i 1955, og her musiserte han sammen med norske toppmusikere som fløytisten Ørnulf Gulbransen, oboisten Tom Klausen, hornisten Ivar Bratlie og fagottisten Torleiv Nedberg.

Han spilte regelmessig kammermusikk med Hindarkvartetten.

Han var førsteamanuensis i klarinett ved den nystartede Norges musikkhøgskole 1973–84, professor samme sted (1985), samt lærer ved Barratt Due musikkinstitutt 1973–94. Han var også dirigent for flere korps.

Til Kjelstrups minne er det utgitt en CD med arkivopptak av Kjelstrup som solist og kammermusiker. En av hans elever, dirigenten Ole Kristian Ruud, har skrevet tekstboken med biografisk stoff om Kjelstrup. Albumet rommer en rekke arkivopptak med Kjelstrup hvor han framfører verk av blant andre Bjarne Brustad og kan oppleves som solist og kammermusiker. Læreren Erling Carlsen kan også høres på Cd' en.

## Premier
* Lindemanprisen 1991

## Referanser
Invergordon

**Invergordon** (skotsk-gælisk: *Inbhir Ghòrdain* eller *An Rubha*) er en by og en havn i Easter Ross i regionen Highland i Skottland. Byen ligger i sognet Rosskeen ved bukten Cromarty Firth, som er en sidearm av Moray Firth på den skotske nordøstkysten. Byen hadde beregnet 3930 innbyggere i 2020.

## Historie

Invergordon fikk navnet sitt fra adelsmannen William Gordon, en lokal grunneier på begynnelsen av 1700-tallet. I århundrer var eiendommen som Invergordon nå står på kjent som Inverbreakie, «munningen av Breakie», Breakie er antagelig bekken som kommer inn i Firth ved broen Rosskeen Bridge, nær den gamle sognekirken vest for den nåværende byen.

Byen bygget opp rundt havnen som ble etablert i 1828. Området ble en politiområde i 1863 og Invergordons rådhus sto ferdig i 1871.

Invergordon Grain Distillery, drevet av whiskygiganten Whyte & Mackay (med eiere på Filippinene), ble etablert i 1959. Tiknyttet destilleriet var sekkepipebandet Invergordon Distillery Pipe Band som ble dannet i 1964.

I 1971 åpnet British Aluminium Company, som var 47 % eid av Reynolds Metals, et aluminiumsverk i Invergordon.

Fra begynnelsen av 70-tallet ble oljeindustri viktig for Invergordon, og et verft for bygging og reparasjon av oljerigger ble åpnet i Nigg like ved. Verftet er fortsatt i drift.

Den dype havna i Invergordon gjør at byen årlig blir besøkt av flere cruiseskip med turister som besøker det skotske høylandet. 

## Marinebase

Sjøforsvarsinstituttet ble designet i 1914 av Edinburgh-arkitekten Stewart Kaye i påvente av første verdenskrig. Invergordon har vært  benyttet som havn av Royal Navy siden 1800-tallet, og fra begynnelsen av 1900-tallet ble det en offisiell marinebase. I 1915 eksploderte krysseren HMS «Natal» som lå for anker i Invergordon, over 300 mennesker omkom. Marinebasen var stedet for Invergordon-mytteriet i 1931, hvor rundt 1000 sjøfolk i  den britiske atlanterhavsflåten i skip fra Royal Navy ved Invergordon i to dager var i åpent mytteri. Det var ett av de få militære streiker i britisk historie, men forårsaket panikk på aksjebørs i London og økte Storbritannias økonomiske problemer og tvang landet ut av gullstandarden 21. september 1931. Levningene av  marinebasen kan ses i tankene som ligger bak byens sentrum; havnen som pleide å ha brensel og vannforsyninger.

Invergordon ble oppgitt som base av Royal Navy under den andre verdenskrig siden byen lå innenfor rekkevidden av tyske fly fra baser på det europeiske fastlandet.

## Referanser


## Eksterne lenker
* Invergordon Community On Line
Emil i Lønneberget (film)

***Emil i Lønneberget*** (orig: ***Emil i Lönneberga***) er en svensk barne- og familiefilm fra 1971, i regi av Olle Hellbom og med Astrid Lindgren som forteller (Inger Teien som norsk forteller), og den første av tre langfilmer basert på Astrid Lindgrens barnebokserie *[[Emil fra Lønneberget]]*, hvilka senere ble klippet til TV-serien *[[Emil i Lønneberget]]*.

## Handling
:*Hovedartikkel: [[Emil fra Lønneberget#Handling]]*
Filmen er basert på bøkene *Emil fra Lønneberget* og *Nye sprell av Emil fra Lønneberget*, utenom kapittelet om høstmarkeden i Vimmerby, som i stedet ble filmatisert i filmen *[[Nye streker av Emil i Lønneberget]]*, som i øvrig er basert på deler av boken *Emil fra Lønneberget gir seg ikke*. Denne film utspiller seg i sommeren Emil fanger pappa Anton i en rottefelle og samme dag hiver paltrøre og røstipotetrøre i ansiktet på sin far, og heiser opp lille Ida i flaggstangen, og i vinteren Emil beder lemmene i fattighuset til Katthult på julekalas, utenom Kommandoran, som i stedet blir fanget i en ulvestue.

Filmens antagelige mest kjente motiv er snekkerbua. Det er stedet hvor Emil flykter etter at et av hans sprell eller gode gjerninger har slått totalt feil. Sangen «Du kjære lille snikkerbu», svensk originaltittel «Du käre lille snickarbo», er blitt et temasang for Emil-historien, men også for barnebøker generelt.

Snekkerbua, som ble bygget til filmproduksjonen, brant ned i 2005. Brannen var trolig påsatt. En ny snekkerbu ble bygget og sto ferdig våren 2006.

## Rollebesetning
*Jan Ohlsson - Emil Svensson
*Lena Wisborg - Ida Svensson
*Allan Edwall - Anton Svensson
**norsk stemme: Harald Mæle
*Emy Storm - Alma Svensson
**norsk stemme: Unn Vibeke Hol
*Björn Gustafsson - Alfred
**norsk stemme: Rune Alstedt
*Maud Hansson - Lina
**norsk stemme: Lena Meieran
*Carsta Löck - Krösa-Maja
**Isa Quensel - Krösa-Majas stemme
*Hannelore Schroth - Fru Petrell
**Marianne Nielsen - Fru Petrells stemme
*Paul Esser - Doktoren i Mariannelund
**Hans Lindgren - Doktorens stemme
*Georg Årlin - Prosten
*Gus Dahlström - Stolle-Jocke
*Ellen Widmann - Kommandoran
**Birgitta Valberg - Kommandorans stemme
*Mimi Pollak - Lill-Klossan
*Hildur Lindberg - Vibergskan

## Referanser




## Eksterne lenker
*
Den kaldeisk-katolske patriark av Babylon

**Den kaldeisk-katolske patriark av Babylon** er lederen av den kaldeisk-katolske kirke og en av patriarkene i de orientalske katolske kirker. Patriarkatet ble anerkjent av paven i 1552 og har suksesjon tilbake til Thomas apostelen. Patriarken er i tillegg erkeepark av Bagdad.

Den nåværende patriarken er Louis Raphaël I Sako. 
## Eksterne lenker
*
Moray Firth

**Moray Firth** (skotsk gælisk: *An Cuan Moireach* eller *Linne Mhoireibh*) er et stort, trekantet innløp eller «fjord» (*firth*) på østkysten av Skottland mot Nordsjøen. Moray Firth er Skottlands største «fjord». Munningen er mellom Duncansby Head (nær John o' Groats) i nordøst og Fraserburgh i sørøst, i bunnen ligger Inverness. Den kaledonske kanal forbinder Moray Firth med Firth of Lorn på den skotske vestkysten.

Tre regioner i Skottland har kyst ved Moray Firth, Highland, Moray og Aberdeenshire. De største sidearmene til Moray Firth er Dornach Firth, Cromarty Firth og Beauly Firth, alle på vestsiden av fjorden. Elvene Spey og Ness renner ut i Moray Firth. Fjorden har mer enn 800&nbsp;km med kystlinje, mye av denne er klipper. En egen delfinart, tumlere, rundt 130 stykker av dem, har opphold i fjorden. De kalles også for Moray Firth-delfiner.

Moray Firth er i praksis to fjordarmer, den indre Moray Firth 57°33′N 04°09′W, som tradisjonelt er kjent som Firth of Inverness, og den ytre Moray Firth som er mer åpen Nordsjøhav. Navnet «Firth of Inverness» er sjelden benyttet på moderne kart, men strekker seg fra Beauly Firth i vest til Chanonry Point i øst. Moray Firth er synbar fra betydelig avstand, inkludert en langdistanseutsyn fra så lang øst som Longman Hill. Fra Buckie på en klar dag er det mulig å se Wick helt i nord av Skottland som er mer 80&nbsp;km unna. Fra Lossiemouth er det mulig å se fjellene ved Caithness og fjellene er lett å identifisere, den ene er Morven og den andre er Scaraben.

}
|-
| **[[Chanonry Point]]**
| 
|-
| **[[Inverness]] ([[Kessock Bridge]])**
| 
|-  
| **[[Fraserburgh]] (Kinnaird Head)**
| 
|}

Moray Forth er et geologisk sedimentasjonsbasseng som utgjør en del av Nordsjøen. Bassenget ble dannet ved rifting i slutten av juratiden og begynnelsen av krittiden. Nordsjøriften er en trippel rift, med armer som danner Vikinggraben, Sentralgraben og Moray Firthbassenget. Den NØ-SVlige svakhetssonen ble utviklet i perm-trias-tiden og kan følges videre mot sørøst langt Great Glenforkastningen.

## Referanser


## Litteratur
* Hogan, C. Michael (2008): ''Longman Hill'', Modern Antiquarian
* WDCS (2008): ''The Moray Firth Wildlife Centre''

## Eksterne lenker

* Britiske myndigheters nettsted for Moray Firth som et beskyttet område 
* Skotske myndigheters om håndtering sel i Moray Firth 
* Bevaring av hval og delfin Moray Firth
* The Moray Firth Partnership
American Soldier

***American Soldier*** er et konseptalbum fra progressiv metal bandet Queensrÿche, utgitt 31. mars 2009.
__NOTOC__
Musikkalbumet er bandets tolvte studioalbum, og temaet på albumet er krig fortalt fra førstehåndsperspektiv. Vokalist Geoff Tate tilbrakte flere år i tiden før utgivelsen med å intervjue krigsveteraner fra alle kriger USA har vært med i, fra andre verdenskrig frem til krigen i Irak. Han brukte så disse historiene til å skrive teksten til sporene på albumet. Albumet ble fremført for første gang 16. april 2009 på Snoqualmie Casino i Seattle som en konsert, fulgt opp av en USA-turne og konserter internasjonalt senere samme år.

Første single er med sporet «If I Were King», og musikkvideoen hadde premiere på Military.com 23. mars 2009. En uke før utgivelse av albumet «lekket» albumet via VH1, der man kunne høre på hele albumet før det kom i salg.

Queensrÿche er kjent for å ha sterke politiske og samfunnsengasjerte meninger, og har blant annet i videoen Mindcrime at the Moore sterk anti-Bush og anti-krigs propaganda. De har i midlertidig alltid sterkt støttet de amerikanske troppene og de individuelle soldatene.

## Sporliste
# «Sliver» Jason Slater/Geoff Tate (3:09)
# «Unafraid» Slater/Tate (4:47)
# «Hundred Mile Stare» Kelly Gray/Tate (4:31)
# «At 30,000 Ft» Slater/Tate (5:11)
# «A Dead Man's Words» Slater/Tate (6:35)
# «The Killer» Slater/Tate (5:26)
# «Middle of Hell» Gray/Damon Johnson/Scott Rockenfield/Tate (5:28)
# «If I Were King» Slater/Tate (5:17)
# «Man Down!» Gray/Tate (4:57)
# «Remember Me» Slater/Tate (5:00)
# «Home Again» Gray/Johnson/Rockenfield/Tate (4:41)
# «The Voice» Slater/Tate (5:29)

## Se også
*Musikkvideo til «If I Were King»
*Hør albumet i sin helhet hos VH1 

## Referanser


## Kilder
*Pressemelding på Queensryche.com
*Metal Underground - Queensryche Announces New Album Title "American Soldier"

## Eksterne lenker
*
Lars Oftedal (1877–1932)

**Lars Oftedal** (født 3. januar 1877 i Stavanger, død 19. april 1932) var en norsk avisredaktør og statsråd for partiet Venstre.

Lars Oftedal var statsråd i Sosialdepartementet i Otto Albert Blehrs andre regjering som tiltrådte 22. juni 1921. Fra 20. oktober 1922 ble han flyttet til Handelsdepartementet der han satt ut regjeringsperioden til 5. mars 1923. Han ble igjen leder av Sosialdepartementet i Johan Ludwig Mowinckels første regjering fra 25. juli 1924 til 4. mars 1926, og ledet Handelsdepartementet i Mowinckels andre regjering fra 15. februar 1928 til 11. mai 1931.

Fra 1916 til 1918 var Oftedal vararepresentant til Stortinget for Holmen krets i Stavanger. Han møtte noen uker i 1917. Han ble innvalgt som fast representant i 1922 og 1925 for kjøpstedene i Vest-Agder og Rogaland. Han var igjen vararepresentant 1928–30. Som fast representant var han medlem av sosialkomiteen.

Oftedal var elev ved Kongsgaard skole i Stavanger.  Han tok juridisk embetseksamen i 1899 og var redaktør for *[[Stavanger Aftenblad]]* fra 1900 til 1921. Han gjorde avisen til et ledende organ for Venstre på Vestlandet. Han satt i Stavanger bystyre fra 1908 til 1921, i formannskapet fra 1914.

Han var sønn av sogneprest og redaktør Lars Oftedal og hustru Olava Mathilde Ohlsen. Det er reist en statue til minne om ham i Stavanger sentrum.  Han var gift med Alice Stephansen (1877–1938) og hadde sønnene Sven Oftedal, Christian S. Oftedal og Per Oftedal. Dattera Mathilde Oftedal Broch var gift med Theodor Broch.

## Referanser


## Eksterne lenker
* 
* 
*
EM på skøyter 1983, kvinner

**EM på skøyter 1983, kvinner** ble avholdt på Thialf Isstadion i Heerenveen, Nederland den 22. og 23. januar 1983 med 28 deltakere fra 11 nasjoner.

Østtyske Andrea Schöne vant mesterskapet foran landsmanninnen Karin Enke og sovjetrussiske Natalja Petrusiova. Norge var representert ved Bjørg Eva Jensen som kom på 5.-plass i sammendraget, Edel Therese Høiseth (18.-plass) og Turid Lillehagen (25.-plass).

## Program

## Medaljevinnere
;Sammenlagtmedaljer

;Distansemedaljer

## Sammenlagt

## Mesterskapsrekorder

## Eksterne lenker
*